नियमितिकरण की मांग को लेकर बिजली कर्मचारियों ने दिया ज्ञापन
मुख्यमंत्री के नाम विधायक को सौंपा ज्ञापन
भास्कर संवाददाता|गंजबासौदा
मध्य क्षेत्र विद्युत वितरण कंपनी , मप्र पावर ट्रांसमिशन कंपनी की विभिन्न शाखाओं में कार्यरत वाह्य स्त्रोत कर्मचारियों ने रविवार को मुख्यमंत्री के नाम संबोधित ज्ञापन सौंपा। ज्ञापन संभाग के उप महाप्रबंधक को छह मांगों संबंधी सौंपकर नियमितिकरण की मांग की।
ज्ञापन में कर्मचारियों ने कहा है कि जब से विद्युत मंडल में कंपनियों का विभाजन हुआ है उसके बाद से योग्यता के आधार पर वाह्य कर्मचारियों को नियुक्त किया गया है। यह कर्मचारी उर्जा विभाग के अंतर्गत उपकेंद्रों का संचालन, बिलों का वितरण, सप्लाई लाइनों का मेंटेनेंस, राजस्व कलेक्शन, वसूली , कंप्यूटरों पर काम काज से लेकर देयक बनाने आदि में पूरा सहयोग दे रहे हैं। यहां तक कई कर्मचारियों को अपनी जान तक गंवाना पड़ी है। विभाग द्वारा निकाली जाने वाली भर्तियों में वाह्य कर्मचारियों को प्राथमिकता नहीं दी जा रही। जबकि उनके पास योग्यता के साथ अनुभव भी है। निर्धारित समय से ज्यादा और अवकाश के दौरान भी अधिकारियों द्वारा कार्य कराया जाता है। इसके अतिरिक्त राष्ट्रीय, धार्मिक त्योहारों और बीमारी के दौरान अवकाश की पात्रता नहीं है। ज्ञापन में मांग की गई हैं कि उनको नियमित किया जाए। इससे उनका और उनके परिवार का भरण पोषण हो सके। ज्ञापन देने वालों में वाह्य कर्मचारी संघ के अध्यक्ष इरशाद खान, उमेश यादव, रूपेश सोनी सहित कई कर्मचारी मौजूद थे।
योग्यता के आधार पर पदस्थ कर्मचारियों ने विधायक निशंक जैन को ज्ञापन दिया।
hin_Deva awa_Deva bho_Deva hin_Deva hin_Deva hin_Deva